Diari Oficial de la Generalitat Valenciana


Sumari del DOGV 5593, del 06-09-2007 (2007/10344)

Bases de la convocatòria per a cobrir mitjançant oposició una plaça de tècnic mitjà de gestió cultural de l'Institut Municipal de Cultura d'Elx.
------------------------------------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10179


Data del document
:   30-05-2007

Organisme emissor
:   Institut Municipal de Cultura. Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu
    * patrimoni cultural

Bases de la convocatòria per a cobrir mitjançant oposició una plaça de tècnic mitjà de gestió cultural de l'Institut Municipal de Cultura d'Elx. [2007/10493]  
En compliment de resolució del vicepresident de l'Institut Municipal de Cultura, es publica la convocatòria de l'oposició per al proveïment en propietat d'una plaça de tècnic mitjà de gestió cultural, segons les bases següents:  
Primera. Objecte de la convocatòria  
És objecte de la present convocatòria el proveïment en propietat, mitjançant el sistema selectiu d'oposició, d'una plaça de tècnic mitjà de gestió cultural, pertanyent a l'oferta pública d'ocupació de l'any 2005, enquadrada en l'escala d'administració especial i classe de places de comeses especials, dotada amb sou corresponent al grup B, dues pagues extraordinàries, triennis i altres emoluments que pertoquen segons la legislació vigent i els acords municipals.  
La plaça convocada serà coberta pel procediment general d'accés lliure.  
1.1. Publicitat de la convocatòria.  
La convocatòria serà anunciada al Butlletí Oficial de la Província d'Alacant i al Diari Oficial de la Comunitat Valenciana. Es farà pública al tauler d'anuncis de l'Institut Municipal de Cultura i se n'inserirà un extracte al Boletín Oficial del Estado.  
Segona. Condicions dels aspirants  
Per a prendre part en la present oposició caldrà reunir les següents  
2.1. En funció de la nacionalitat podran participar en les proves:  
Els nacionals de qualsevol país sense distinció, comunitaris o no (article 10.2 de la Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social).  
2.2. Tenir complits 18 anys.  
2.3. Estar en possessió de titulació universitària de gran mitjà o equivalent, o complir les condicions requerides per a obtenir-la, en la data en què acabe el termini de presentació d'instàncies.  
2.4. Tenir la capacitat física i psíquica suficient per al normal exercici de la funció.  
2.5. No trobar-se inhabilitat penalment per a l'exercici de funcions públiques.  
Els aspirants que no tinguen la nacionalitat espanyola no hauran d'estar sotmesos a sanció disciplinària o condemna penal que impedisca en l'estat d'on són l'accés a la funció pública.  
2.6. No haver sigut separat, mitjançant expedient disciplinari, del servici de qualsevol de les administracions públiques.  
2.7. Equivalència de títols.  
En el cas de titulacions obtingudes en l'estranger, caldrà estar en possessió de la credencial que n'acredite l'homologació.  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
2.8. Nacionals de països comunitaris.  
Quant als nacionals d'altres països de la Unió Europea, s'aplicarà el que estableix l'article 48.4 del Tractat CE i disposicions que el despleguen; i al que disposa la Llei 17/1993, de 23 de desembre.  
Tercera. Instàncies  
3.1. Presentació d'instàncies.  
Les instàncies en què se sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reuneixen tots i cadascun dels requisits que s'exigeixen en la base segona, referits a la data en què acabe el termini de presentació d'instàncies. Caldrà mantenir aquests requisits al llarg de tot el procés selectiu, durant el qual, en qualsevol moment, podran ser requerits els interessats per a efectuar les comprovacions oportunes.  
Les instàncies podran presentar-se també en la forma que determina l'article 38.4 de la Llei de Règim Jurídic de les Administracions Públiques i del Procés Administratiu Comú.  
3.3 Taxes per drets d'examen.  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 16,55 euros en concepte de taxes per drets d'examen.  
Aquestes taxes es faran efectives, directament o mitjançant transferència, en el compte del qual és titular l'Institut Municipal de Turisme en l'oficina de la Caja de Ahorros del Mediterráneo, situada a la plaça de la Glorieta, 1, el codi d'identificació del qual és el 2090 / 3002 / 73 / 0695855021. S'especificarà en el document d'ingrés a quina prova selectiva correspon.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant en la resolució per la qual s'aprove la relació d'aspirants admesos i exclosos.  
3.3. Exempció de la taxa.  
Per a obtenir dret a exempció, caldrà aportar, junt amb la instància, certificat expedit per l'organisme competent en la matèria (actualment l'Institut Nacional d'Ocupació), en el qual s'expressarà que l'interessat es troba en situació de desocupació, durant un termini continuat de temps superior a un any i que no percep cap subsidi ni prestació per desocupació. Si no poguera aportar-se tal certificat en el moment de presentar la instància, s'ingressaria la taxa. Podrà sol·licitar-se'n la devolució durant els deu dies següents a la fi del termini d'admissió de sol·licituds, mitjançant instància a la qual s'adjuntarà llavors l'esmentat certificat.  
La no-presentació del mencionat certificat, no havent ingressat la taxa, implicarà la denegació de l'exempció a través de l'exclusió d'interessat en la relació d'aspirants a què es refereix la base quarta.  
Quarta. Admissió d'aspirants  
4.1. Relació d'aspirants.  
Acabat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos al Butlletí Oficial de la Província d'Alacant i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2. Seran causes d'exclusió, ultra les ja assenyalades:  
- No reunir cap dels requisits a què es refereix la base segona.  
- L'omissió de la firma en la sol·licitud.  
- L'omissió en la sol·licitud del número de DNI.  
Cinquena. Tribunal qualificador  
La seua composició haurà d'adequar-se al que estableix l'article 60 de la Llei 7/2007, de 12 d'abril, de l'Estatut Bàsic de l'Empleat Públic.  
5.1. Estarà constituït pels membres següent:  
- L'interventor de l'Ajuntament d'Elx.  
- Un representant de l'administració del Consell de la Generalitat valenciana.  
- El director de l'àrea de l'Ajuntament.  
- La directora economicoadministrativa de l'Institut Municipal de Cultura.  
- El secretari general de l'Ajuntament d'Elx o persona en qui delegue.  
5.2. Suplents.  
Ultra això, el tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.  
5.3. Designació i publicitat.  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'anuncis de l'Institut Municipal de Cultura.  
La publicació de la seua composició nominal es verificarà almenys quinze dies ans del començ de la celebració de les proves.  
5.4. Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
- Els qui en els cinc anys anteriors a la publicació de la convocatòria haguessen fet tasques de preparació d'aspirants a proves selectives d'accés a l'administració pública.  
- Els qui es troben inclosos en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma prevista a l'article 29 de l'esmentada llei.  
5.7. De l'absència del president.  
Si un cop constituït el tribunal i iniciada la sessió se n'absenta el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi haguera- i, si no, el vocal de major edat.  
5.8. Actes.  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produïsquen. Les actes, numerades i rubricades, constituiran l'expedient que reflectirà el procés selectiu dut a terme.  
Sisena. Començ i desenvolupament de les proves  
6.1. Actuació dels aspirants.  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra Y.  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.  
L'aspirant perdrà el seu dret a prendre part en les proves si acudeix als llocs de celebració quan ja s'hagen iniciat aquelles o per la no- assistència a aquestes, tot i que això es dega a causes justificades. Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes proves no hagen acabat i l'admissió no menyscabe el principi d'igualtat.  
6.2. Dates d'examen.  
Un mes ans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de quaranta-huit hores si es tracta d'un nou exercici.  
Entre la fi d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals. P  
odran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.  
Setena. Exercicis de l'oposició  
7.1. Caràcter i contingut dels exercicis.  
Els exercicis de l'oposició seran els següents, amb el caràcter i contingut que s'assenyala:  
7.1.1. Primer. Obligatori, eliminatori i qualificable de 0 a 10 punts.  
Resolució d'un qüestionari de 150 preguntes, amb 4 opcions de resposta cadascuna d'elles, de les quals només una serà vàlida, sobre el contingut del conjunt del temari de l'annex I de la convocatòria i sobre les funcions del lloc, annex II, de dificultat adequada a la categoria del lloc.  
Seran penalitzades les respostes errònies.  
7.1.2. Segon. Obligatori. Eliminatori i qualificable de 0 a 10 punts. Realització d'un o més supòsits pràctics, relacionats amb les funcions del lloc, durant el temps que determine el tribunal.  
7.1.3. Tercer. Valencià. Obligatori, no eliminatori i qualificable de 0 a 1 punt.  
Demostrar oralment coneixements de llengua valenciana, en conversa mantinguda amb el tribunal.  
7.2. Minusvalideses  
Als aspirants amb minusvalideses que ho sol·liciten motivadament en la instància per la qual demanen prendre part en la convocatòria, els facilitarà el tribunal les adaptacions possibles de temps i mitjans per a la realització de les proves. A tal efecte, indicaran també en la instància la classe d'adaptacions que necessiten que, en cap dels casos, menyscabaran els nivells de coneixements exigibles per a superar les proves, ni les condicions d'igualtat amb la resta dels aspirants.  
Huitena. Qualificació de les proves selectives  
8.1. Qualificació.  
Els membres del tribunal qualificaran els exercicis de l'oposició, amb puntuació de 0 a 10 punts els dos exercicis primers. Seran eliminats els aspirants que no aconseguisquen un mínim de 5 punts en cadascun d'aquests. El tercer exercici és obligatori però no eliminatori i qualificable de 0 a 1 punt.  
Les qualificacions s'adoptaran sumant les atorgades pels distintes membres del tribunal i dividint el total pel nombre d'assistents d'aquell. Es negligiran les dos puntuacions extremes, la major i la menor de les concedides, quan disten en més de dos punts de la més propera.  
8.2. Publicitat.  
Les qualificacions de cada exercici es faran públiques en el tauler d'anuncis de l'Institut el mateix dia en què siguen acordades.  
8.3. Qualificació definitiva.  
L'ordre de qualificació definitiva serà el resultant de la suma total de punts obtinguts en les proves realitzades.  
8.4. Igualtat en la qualificació.  
En cas d'empat s'acudirà per dirimir-lo a la major puntuació aconseguida en cadascun dels exercicis, que s'aplicaran successivament en l'ordre en què hagen sigut realitzats. Si persisteix l'empat, es dirimirà mitjançant un sorteig.  
Novena. Relació d'aprovats, presentació de documents i nomenament  
9.1. Relació definitiva d'aspirants aprovats.  
Acabada la qualificació dels aspirants, el tribunal publicarà la relació definitiva d'aspirants aprovats, per ordre de puntuació, que no podran ultrapassar el nombre de places convocades. El tribunal elevarà la mencionada relació a la Presidència de l'Institut perquè formule el corresponent nomenament. Remetrà alhora a aquesta autoritat l'acta de l'última sessió, en la qual hauran de figurar, per ordre de qualificació, tots els opositors que havent superat totes les proves, excedissen del nombre de places convocades  
9.2. Presentació de documents.  
Els opositors proposats presentaran al Servici de Personal d'aquest Institut, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:  
9.2.1. Els aspirants que tinguen la nacionalitat espanyola, fotocòpia del document nacional d'identitat, acompanyada de l'original per a la seua compulsa. La resta de nacionals d'altres països hauran de presentar fotocòpia, acompanyada de l'original per a la seua compulsa, del document que n'acredite la nacionalitat.  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) de titulació universitària de grau mitjà o equivalent. Si aquests documents s'expedeixen després de la data en què acaba el termini de presentació d'instància, caldrà justificar el moment en què conclogueren els estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, expedit pel Gabinet Mèdic d'Empresa de l'Ajuntament d'Elx, que sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, mitjançant certificat expedit pel Centre Base d'Orientació, Diagnòstic i Tractament de la conselleria de Benestar Social o d'un altre organisme amb igual competència en la matèria.  
9.2.4. Certificat de no trobar-se inhabilitat penalment per a l'exercici de funcions públiques.  
9.2.5. Declaració jurada de no haver sigut separat, mitjançant expedient disciplinari, de qualsevol administració o ocupació pública.  
9.2.6. Declaració de compatibilitat i de no percepció d'havers passius.  
Deu. Incidències  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.  
Onze. Facultat de l'Alcaldia  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Dotze. Impugnació de la convocatòria  
La convocatòria i les seues bases i tots els actes administratius que es deriven d'aquesta i de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).   
Tretze. Legislació aplicable  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; i el Decret 33/1999, de 9 de març, del Govern Valencià; i altres disposicions normatives que resulten aplicables.  
ANNEX I  
Programa de temes de l'oposició lliure per a cobrir en propietat una plaça de tècnic mitjà de gestió cultural  
Temari comú  
Tema 1. La Constitució espanyola del 1978. Estructura i principis generals. El Tribunal Constitucional. La reforma de la Constitució.  
Tema 2. Idea general de les administracions públiques en l'ordenament espanyol. L'administració general de l'Estat. Les comunitats autònomes: especial referència als estatuts d'autonomia. L'administració local. L'administració institucional.  
Tema 3. El procediment administratiu: concepte i classes. La seua regulació en el dret positiu: principis informadors. Les fases del procediment administratius: iniciació, ordenació, instrucció i terminació. El silenci administratiu.  
Tema 4. Dimensió temporal del procediment. Els procediments especials: reclamacions prèvies a l'exercici de les accions civils i laborals; la potestat de sancionar i altres procediments.  
Tema 5. L'acte administratiu: concepte, classes i elements. Motivació i notificació.  
Tema 6. Eficàcia dels actes administratius. Executivitat i execució forçosa. Suspensió. Validesa i invalidesa de l'acte administratiu. Validació, conservació i conversió.  
Tema 7. Revisió dels actes administratius. Revisió d'ofici. Els recursos administratius: principis generals. El recurs d'alçada. El recurs potestatiu de reposició. El recurs extraordinari de revisió. El recurs economicoadministratiu.  
Tema 8. Formes de l'acció administrativa, amb especial referència a l'administració local. L'activitat de foment. L'activitat de policia: les llicències. El servici públic local: formes de gestió del servici públic local.  
Tema 9. El règim local espanyol: principis constitucionals i regulació jurídica.  
Tema 10. El municipi: concepte i elements. El terme municipal. La població: especial referència a l'empadronament.  
Tema 11. Organització municipal. Competències.  
Tema 12. Política d'igualtat de gènere. Normativa vigent.  
Temari específic  
Tema 13. El personal al servici de les entitats locals: funcionaris, personal eventual i personal laboral.  
Tema 14. Règim jurídic del personal funcionari de les entitats locals: drets, deures, règim disciplinari.  
Tema 15. Situacions administratives dels funcionaris de les entitats locals. Drets econòmics. Seguretat Social. Incompatibilitats.  
Tema 16. Els béns de les entitats locals. El domini públic. El patrimoni privats d'estes.  
Tema 17. Els contractes administratius en la esfera local. La selecció del contractista. Les garanties i la responsabilitat en la contractació.  
Tema 18. Execució, modificació i suspensió dels contractes administratius. La revisió de preus. Invalidesa dels contractes. Extinció dels contractes.  
Tema 19. L'activitat financera. La Llei General Tributària: principis.  
Tema 20. El pressupost: principis pressupostaris. La Llei General Pressupostària.  
Tema 21. Les hisendes locals. Classificació dels ingressos. Les ordenances fiscals.  
Tema 22. Estudi dels ingressos tributaris: imposts, taxes i contribucions especials. Els preus públics.  
Tema 23. Els pressuposts de les entitats locals. Principis, integració i documents de què consten. Procés d'aprovació del pressupost local. Principis generals d'execució del pressupost.  
Tema 24. Modificacions pressupostàries: els crèdits extraordinaris i els suplements de crèdit, les transferències de crèdits i altres figures. Liquidació del pressupost.  
Tema 25. La despesa pública local: concepte i règim legal. Execució de les despeses públiques. Comptabilitat i comptes.  
Tema 26. Llei General de Subvencions i la seua aplicació a l'esfera local.  
Tema 27. La iniciativa pública econòmica de les entitats locals i la reserva de servicis. El servici públic en les entitats locals. Els modes de gestió. Especial referència a l'organisme autònom a l'empresa pública local.  
Tema 28. Contractació d'espectacles i activitats culturals per les corporacions locals. Referències normatives. Requisits del contracte. Caràcter privat dels contractes artístics. La tramitació de l'expedient de contractació i òrgans que intervenen. Les garanties.  
Tema 29. Contractació d'exposicions per les corporacions locals: naturalesa i règim jurídic. Preparació i adjudicació del contracte. Protecció de drets. Assegurament de l'obra. Convocatòria de certàmens, concursos i premis: característiques i normativa reguladora. Tractament fiscal.  
Tema 30. Organització d'esdeveniments musicals per les corporacions locals: els intermediaris, les orquestres, els grups musicals, l'artista individual. Relació contractual laboral o mercantil. La representació d'artistes.  
Tema 31. La producció editorial per les corporacions locals: elaboració de publicacions. Qualificació jurídica del contracte. Drets de propietat. Registres legals. Determinació del preu del producte. Tractament fiscal de l'activitat.  
Tema 32. Gestió de l'impost sobre el valor afegit (IVA) en les activitats culturals: operacions subjectes i no subjectes a l'IVA. Operacions exemptes. Les possibles deduccions i els seus requisits. Regla de la prorrata general i especial. Tipus de gravamen de l'IVA. Modalitat de prestació del servici públic local.  
Tema 33. El dret d'autor: marc legislatiu. Característiques i evolució. La gestió col·lectiva de drets d'autor. Entitats de gestió col·lectiva de drets a Espanya.  
Tema 34. El control intern de l'activitat economicofinancera de les entitats locals i els seu ens dependents. La funció interventora: àmbit subjectiu, àmbit objectiu, modalitats i objeccions. Els controls financers d'eficàcia i d'eficiència: àmbit subjectiu, àmbit objectiu, procediment i informes.  
Tema 35. El control extern de l'activitat economicofinancera de les entitats locals i els seus ens dependents. El Tribunal de Comptes i la Sindicatura de Comptes de la Comunitat Valenciana. Les funcions de fiscalització i jurisdiccional.  
Tema 36. La comptabilitat patrimonial i l'inventari de les entitats locals. Relacions entre tots dos sistemes d'informació.  
Tema 37. El llibre d'inventaris i balanços. Incidència comptable de les actualitzacions de valor de l'inventari. L'amortització. El sistema de gestió de l'inventari.  
Tema 38. Les associacions culturals i les comissions de festes: règim legal, financer i contractual.  
Tema 39. Instruments de desenvolupament cultural: conceptes i diferències entre mecenatge, fundacions i associacions sense ànim de lucre i el patrocini. Especial referència a les fundacions.  
Tema 40. Patrocini i mecenatge com a elements que incentiven la cultura.  
Tema 41. Turisme local i desenvolupament local: la globalització i el turisme cultural. La cooperació en la gestió del patrimoni i el seu ús turístic. El patrimoni com a instrument d'identitat i imatge de marca. Les institucions europees i el turisme cultural.  
Tema 42. Introducció general als estudis sobre seguretat i salut laboral. Aproximació al contingut mínim de les funcions de nivell bàsic.  
Tema 43. Plans d'emergència i valoració de riscs en els llocs de treball.  
Tema 44. Cultura participativa.  
Tema 45. L'atenció al ciutadà.  
Tema 46. La qualitat en els servicis públics.  
Tema 47. Control de gestió, control pressupostari i control estratègic.  
Tema 48. Estructura organitzativa de l'Institut Municipal de Cultura.  
Tema 49. Metodologia per al càlcul dels costos dels servicis públics.  
Tema 50. L'Estatut Bàsic de l'Empleat Públic.  
Tema 51. Responsabilitat de les administracions locals i de les seues autoritats i altre personal al seu servici.  
Tema 52. La gestió del patrimoni cultural.  
Tema 53. Patrimoni, societat i territori.  
Tema 54. Planificació i gestió de projectes culturals.  
Tema 55. El paper dels espais culturals en el desenvolupament socioeconòmic.  
Tema 56. Indicadors de gestió per a un sistema d'avaluació objectiva de polítiques culturals locals.  
Tema 57. La qualitat dels servicis culturals. Atributs de la qualitat. Avaluació de la qualitat i les cartes de servici.  
Tema 58. El pressupost per programes: concepte i fases. Pressupost incremental i pressupost en base zero.  
Tema 59. L'automatització d'oficines. Sistemes físics més utilitzats. Els ordinadors personals. Programes específics per a l'automatització d'oficines. Repercussions organitzatives de l'automatització d'oficines.  
Tema 60. Estructura de l'emmagatzematge de dades. Classes de fitxers. Mètodes d'accés. Les bases de dades a distància. Característiques bàsiques dels elements fonamentals. Les xarxes públiques de transmissió de dades.  
ANNEX II  
Funcions essencials del lloc de tècnic mitjà de gestió cultural   
1. Sistematitzar i dinamitzar la gestió administrativa entre els departaments i les dependències de l'IMC.  
2. Coordinar la relació administrativa amb els departaments de l'Ajuntament.  
3. Col·laborar en les relacions externes amb entitats públiques i/o privades.  
4. Col·laborar en la preparació dels assumptes que hagen de ser sotmesos a la consideració de la Junta Rectora i altres òrgans rectors de l'IMC, així com de la Junta de Govern Local i Ple de l'Ajuntament.  
5. Seguiment dels projectes i tasques específics que se li encomanen.  
6. Seguiment i gestió de convenis, contractes o cessions competència de l'IMC que se li encomanen.  
7. Realitzar l'anàlisi i el seguiment de les necessitats i cost del servici en els espais culturals i presentar informes de les activitats desplegades des de l'àmbit econòmic i cultural.  
8. Realitzar propostes per a la millora de la gestió cultural dels espais culturals i escènics.  
9. Elaborar informes en l'àmbit de les seues competències que se li requerisquen.  
10. Manejar diferents programes informàtics.  
Elx, 30 de maig de 2007.- El vicepresident de l'Institut: José Manuel Sánchez Asencio.